	Tantárgy neve: Dokumentálás, fotózás
	Kreditértéke: 2, 1
Összkredit: 5

	A tantárgy besorolása: kötelező 

	A tantárgy elméleti vagy gyakorlati jellegének mértéke, „képzési karaktere”12: 50% elmélet, 50% gyakorlat (kredit%)

	A tanóra
 típusa: gyakorlat és óraszáma: 1. szemeszter: 8, 2. szemeszter: 16, 7. szemeszter: 8 óra nyelve: magyar
Az adott ismeret átadásában alkalmazandó további módok, jellemzők
 (ha vannak): 
Vetítettképes előadásban szemléltetés, jó és rossz példák

	A számonkérés módja (koll. / gyj. / egyéb
): egyéb
Az ismeretellenőrzésben alkalmazandó további (sajátos) módok
 (ha vannak): 
A gyakorlaton készített műtárgyfotók bemutatása

	A tantárgy tantervi helye (hányadik félév): 1., 2. és 7. félév

	Előtanulmányi feltételek (ha vannak): a tárgy félévei egymásra épülnek, ebben a sorrendben vehetők fel


	Tantárgy-leírás: az elsajátítandó ismeretanyag tömör, ugyanakkor informáló leírása

	A dokumentálás elmélet órákon a hallgatók megismerkednek a restaurátori munkát kísérő írásos és fotódokumentáció jelentőségével, elkészítésének módjával, a dokumentálás történetével, az aktuális örökségvédelmi törvényben meghatározott dokumentációkészítési elvárásokkal. A hagyományos restaurátori adatlapok és kutatási dokumentációk megismerése mellett betekintést nyerhetnek a legújabb, digitális képalkotó és modellező technikák alkalmazási lehetőségeibe is.
A tantárgy megismerteti a hallgatókkal a műtárgyfotózás elméletét és gyakorlatát, a restaurálás folyamatát és eredményét dokumentáló felvételek készítésének módját és a fotókkal szemben támasztott követelményeket. Tárgyalja a főbb fényképészeti fogalmakat: színhelyesség, árnyalat helyesség, világítás, expozíció, élesség-mélységélesség, felbontás, torzításmentesség. A gyakorlat során  a hallgatók elsajátítják a fotózási környezet kialakítását, a fényképezőgép működését és beállítását, a megvilágítás módjait, a felvételek archiválását és méretezését. 

	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	

	Dr. Sevcsik, Hefelle: Fényképészet, Műszaki könyvkiadó, Budapest, 1982.
39/2015. (III. 11.) Korm. rendelet: A régészeti örökség és a műemléki érték védelmével kapcsolatos szabályokról
439/2013. (XI. 20.) Korm. rendelet: A régészeti örökséggel és a műemléki értékkel kapcsolatos szakértői tevékenységről

Várfalvi Andrea: Restaurálási dokumentáció - óravázlat

	Azoknak az előírt szakmai kompetenciáknak, kompetencia-elemeknek (tudás, képesség stb., KKK 7. pont) a felsorolása, amelyek kialakításához a tantárgy jellemzően, érdemben hozzájárul

	a) tudása
Ismeri a restaurálási dokumentáció célját, részeit, módját. Ismeri a szöveg- és képszerkesztés módszereit és szabályait. Specializált ismeretekkel rendelkezik a restaurálás tervezésének és folyamatának szakszerű, szabatos és szemléletes leírásában és képi bemutatásában, illusztrálásában.
b) képességei

Képes különböző módon információkat gyűjteni és szakszerűen írásba foglalni, vizuális információkkal kiegészíteni. Fejlett esztétikai érzékkel bír, kreatív.
c) attitűd

Aktívan keresi az új ismereteket, módszereket, kreatív megvalósítási lehetőségeket a szemléletes és magas színvonalú dokumentáláshoz. A munkája tekintetében igényes, precíz, az új módszerekre nyitott.
d) autonómia, felelősség

Tudatában van a dokumentálás, műtárgyfotózás jelentőségének, munkájáért felelősséget vállal.
Féléves tematika rövid ismertetése

Restaurátori dokumentáció: restaurálási dokumentáció tartalma; műtárgy adatai; tárgyleírás – készítéstechnikai megfigyelések; korábbi beavatkozások írásos nyomai; tárggyal foglalkozó publikációk; adattári iratok; analógiák; állapotleírás; fototechnikai- és anyagvizsgálatok; restaurálási terv; restaurálás menete; felhasznált anyagok; javaslatok a tárgy további kezeléséhez; irodalom- és fotójegyzék, mellékletek; szakszerű megfogalmazások, szakmai fogalmak helyesírása; táblázatok kezelése; vetítettképes előadás összeállításának fő kritériumai.


	Tantárgy felelőse: Galambos Éva DLA

	Tantárgy oktatásába bevont oktató(k) és elérhetősége(ik): Várfalvi Andrea, varfalvi.andrea@mke.hu

	A tantárgy tanításának időpontja/helyszíne:
2026. 02.06., 03.16., 03.20., 05.08.

MNMKK MNM ORRK, 1087 Bp. Könyves K. krt. 40.

	Tantárgykódja: RMN-DOKM02-23-C

	Felelős tanszéke: Restaurátor Tanszék

	Képzési idő szemeszterekben: 3 szemeszter

	Tanórák száma összesen: 32 tanóra

	Tanulmányi követelmények:

	Oktatási módszerek: Vetített képes előadások, gyakorlat orientált műtermi fotózás, közös kiértékelés

	Javasolt tanulási módszerek: 

	A hallgató egyéni munkával megoldandó feladatainak száma: 1-3 egyéni feladat

	Felhasználható fontosabb technikai és egyéb segédeszközök: számítógép, hallgató laptopok, projektor, fotóműtermi felszereltség, fototechnikai vizsgálathoz alkalmas felszerelés, eszközök

	Szabadon választható٭ (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően és köt.választhatóan felvevő  hallgatóval együtt): korlátlan/korlátozott: 6 fő (e fölötti létszám esetén csoportbontás indokolt)




















